Alamanico alsaciano

L'alsaciano (en francés alsacien, en alemán Elsässisch) ye un conchunto de parlas chermanicas, d'o grupo d'o baixo alamanico, orichinarias d'Alsacia, rechión a l'este de Francia que muga con Alemanya y que ha pasau a estar a un canto y l'atro d'a muga en cuantas vegadas. Istas parlas s'emplegan en cuasi toda Alsacia difuera de bellas poblacions de l'ueste y d'o sud, a on se parla francés.

No ye facilment intelichible ta os parlants de l'alemán estándard. Ye muit relacionau con parlas como l'alemán suizo de Basilea y o suabio (Schwäbisch), con influyencias francesas.

Muitos parlants escriben en alemán estándard, encara que os nombres d'as carreras (antis nomás en francés, agora bilingüe en bels puestos, mas que mas en Estrasburgo) pueden utilizar formas locals.

Actualment, bi ha a-saber-los artistas que s'expresan en alsaciano como Tomi Ungerer, René Schickéle, Jean Egen, Roger Siffer, Germain Muller, Liselotte Hamm y Jean-Marie Hummel, René Egles, Sylvie Reff u Kansas of Elsass, entre atreo. O grupo René Schickele-Gesellschaft, que fue creyau en 1965, tamién promueve o suyo uso y amostranza.

 Eixemplos de parolas en alsaciano 
Aragonés  Alsaciano  Alemán Tierra  Arda  Erde Cielo  Himmel  Himmel Augua  Wasser  Wasser Fuego  Fir  Feuer Hombre  Mann  Mann Muller  Freu  Frau Minchar  essa  essen Beber  trinka  trinken Gran  gross  groß Chicot  klein  klein Nueit  Nacht  Nacht Día  Dâa  Tag

 Se veiga tamién 
 Alsacia.
 Nacionalismo alsaciano.
 Rot un Wiss.

Alsaciano